
Az Internetfüggőség Komplex Felmérése

A digitalizáció és az egyre szélesebb körben elérhető, megfizethető áru internet következtében a 21. századra a prob¬lémás internethasználat előfordulása és aránya is nő, mely döntően a fiatalkorúakat érinti, és a jövőben feltehetően egyre nagyobb kihívást fog jelenteni az egészségügyi ellátórendszerek számára. Az internetfüggőség kialakulásának legfontosabb rizikófaktorai az életkor (minél korábbi életkorban használ az illető digitális eszközt), a férfinem, vala¬mint a nem megfelelő társas és családi kapcsolatok. Egyes belső tulajdonságok, mint a neurózis, a túlzott visszahúzó¬dás is szerepet játszhatnak létrejöttében. Szövődhet pszichés problémákkal (depresszió, szorongás), mentális és szo¬matikus betegségekkel, továbbá gyakran társul egyéb függőségekkel, melyekhez hasonlóan az extenzív internethasználat is az élet valamennyi terüle¬tére kedvezőtlen hatással bír. Kezelésére egyelőre nem rendelkezünk magas szintű evidenciákkal, úgy tűnik azonban, hogy egyéb (klasszikus) függőségek kezelésében használt terápiák hatékonyak lehetnek.
Keresztmetszeti prospektív vizsgálatunk célja az internetfüggőség előfordulásának és a vele asszociált mentális eltérések (kiégés, depresszió, álmatlanság és alacsonyabb életminőség) közötti összefüggés pontosabb feltérképezése középiskolai tanárok körében.
Összesen 2500 papír alapú kérdőív került kiosztásra, ebből 1817 teljesen kitöltött kérdőív került értékelésre. Internetfüggőség 5,2%-ban (95/1817) volt észlelhető a vizsgált populációban a felhasznált kérdőív alapján. Az internetfüggőség szoros összefüggést mutatott a súlyos fokú kiégéssel (10,5 vs. 2,7%, p < 0,001), a mérsékelt (36,8 vs. 1,7%, p < 0,001) valamint súlyos fokú depresszióval (6,3 vs. 0,1%, p < 0,001), álmatlansággal (23,1 vs. 11,4%, p < 0,001) és súlyos alvászavarral (27,4 vs. 3,8%, p < 0,001) továbbá a rosszabb életminőséggel (p < 0,001). Az összefüggések pontosabb feltérképezése céljából maximális valószínűség strukturális egyenlet modellt használtunk, a közvetett hatások felmérésére bootstrapping analízist végeztünk.
Eredményeink alapján oki tényezőként az internetfüggőség szoros összefüggést mutat a fent említett mentális tényezőkkel. Vizsgálatunk az első hazai tanulmány, amely feltárja az internetfüggőség és a fent említett mentális problémák közötti pontos összefüggést, mely felhívja a figyelmet a téma fontosságára.



